section_heading: Prenošenje vlasti
paragraph_text: Za razliku od većine današnjih državnih uređenja u kojima se ljudi koji vode i upravljaju državom biraju, kraljevska titula obično je nasljedna (prenosi se krvnim srodstvom). Postojala su dva načela nasljeđivanja kraljevske krune: načelo primogeniture kod kojeg najstariji sin nasljeđuje oca, i načelo seniorata, kod kojeg mlađi brat nasljeđuje starijeg.